  Наталья Тетерина Туннэ, 12-тӥ тулыспалэ, Пхёнчханын Олимпиадаын биатлонисткаослэн уйыса бызьылонзы ортчиз. Ньыль пол ыбылӥськонэн 10 иськемъем дистанциын устоез луиз, спринтын сямен ик, немка Лаура Дальмаер. Кыкетӥ интыын Словакиысь Анастасия Кузьмина, нош «бронзаез» француженка Анаис Бескон утӥз. Удмуртиысь спортсменка Ульяна Кайшева кылльыса ыбылӥськонын тӧл люкетэмен йырин кык янгыш лэсьтӥз. Со вӧзы сылыса ыбылӥськонын эшшо куинь янгыш ватсаськиз на. Вормисьлы Ульяна 6 минут келяз но 52-тӥ гинэ луиз. Россиысь эшшо одӥгез спортсменка Татьяна Акимова уйиськонэз 31-тӥ интыын йылпумъяз. Тодэ вайытом, 10-тӥ тулыспалэ нылкышноос спринтын ӵошатскизы. Соку Татьяна Акимова, ыбылӥськонын янгышатэк, 20-тӥ луиз, нош Ульяна Кайшева кык мишеньзэ ворсатэк — 33-тӥ. 14-тӥ тулыспалэ нылкышноос 15 иськемъем нимаз бызьылонын ӵошатскозы. Тегъёс: Спорт Биатлон Олимпиада Удмуртия УльянаКайшева  